Sergej Trifunović

**Sergej Trifunović** (rođen 2. septembra 1972. godine u Mostaru, BiH) je srpski glumac, poreklom iz glumačke porodice. Njegov otac Tomislav Trifunović i brat Branislav Trifunović su takođe glumci.

Trifunović je jedan od najpopularnijih glumaca svoje generacije iz Srbije. Studirao je glumu na Fakultetu dramskih umetnosti, a na velikom platnu se prvi put pojavio 1995. u filmu „Tuđa Amerika”. Proslavio se ulogama u filmovima „Ubistvo s predumišljajem”,  „Stršljen”, „Spasitelj”, „Kad porastem biću Kengur”„Munje!”, „Karaula” i seriji „Crni Gruja".

## Biografija
Sergej Trifunović je rođen 2. septembra 1972. godine u Mostaru porodici, u glumca Tomislava Trifunovića i pravnice Slobodanke. Njegov mlađi brat je glumac Branislav Trifunović. Otac Tomislav se u svojoj karijeri često selio, pa je Sergej živeo u Mostaru, Užicu, Kruševcu i Beogradu. Godine 1990. se upisao na beogradsku Fakultetu dramskih umetnosti u klasi profesora Vladimira Jevtovića. Zajedno sa njim su studirali Nataša Ninković, Vojin Ćetković i Nebojša Glogovac. Diplomirao je 1994. godine. Oženio se 2024. godine Isidorom Mijanović (sada Trifunović).

### Početak karijere

Prvu ulogu na velikom platnu dobio je u filmu Gorana Paskaljevića „Tuđa Amerika“ (1995). U tom filmu je tumačio ulogu Lukasa, starijeg Bajinog (Miki Manojlović) bezobzirnog sina, koji je jedini uspeo da ostvari američki san. Iste godine Trifunović se pojavio u filmu „Ubistvo sa predumišljajem”, Gorčina Stojanovića, u kom je tumačio ulogu Krsmana Jakšića, mladog oficira Ozne iz provincije, zaljubljenog u Jelenu, predratnu gospođicu (Ana Sofrenović), za koju mora da se bori protiv Jovana (Dragan Mićanović), uobraženog sina Jeleninog očuha, čijeg su oca nove vlasti zatvorile jer je bio simpatizer monarhije.

Trifunović se pojavio kao specijalni gost na albumu „Heart Core” pop grupe Eve Braun u obradi pesme „Odvedi me iz ovog grada”, grupe Film).

### Proboj

Godina 1998. je bila uspešna za Trifunovića. Prvo je u filmu „Stršljen“ Gorčina Stojanovića tumačio ulogu Albanca Miljaima, plaćenog ubicu koji radi za albansku mafiju i zaljubljenog u Srpkinju Adrijanu (Mirjana Joković). Potom je glumio i u srpsko-američkom filmu „Spasitelj“ reditelja Predraga Antonijevića zajedno sa Denisom Kvejdom. U tom filmu je igrao Gorana, surovog vojnika Vojske Republike Srpske. Konačno, glumio je otmičara autobusa u Paskaljevićevom filmu „Bure baruta“.

Prethodne uloge i dobro znanje engleskog jezika su mu donele glavnu mušku ulogu u francuskoj drami „Ljubavnici“ (*Lovers*) Žan-Marka Bara iz 1999. u kojoj glumi Dragana, ilegalnog emigranta iz Jugoslavije zaljubljenog u Francuskinju kome preti deportacija i ulogu u američkom filmu reditelja Lija Dejvisa i producenta Spajka Lija „Tri posle ponoći“ (*3 AM*) iz 2001. U filmu Tri posle ponoći prvobitno je trebalo da glumi Albanca, ali je na njegov zahtev nacionalnost promenjena, prvo u muslimana, pa kasnije u Srbina iz Mostara. Bile su mu ponuđene uloge u filmu „Ljubav pre svega“ (*Birtday Girl*) sa Nikol Kidman, koju je odbio zbog bombardovanja Jugoslavije 1999. (ta uloga je kasnije pripala Metjuu Kasovicu) i u filmu *[[Bad Company]]* (ulogu dobio Dragan Mićanović) jer nije bio zadovoljan ulogom.

### 2000e

Godine 2001. je glumio u popularnoj srpskoj urbanoj komediji „Munje!“, Radivoja Andrića. Trifunović je tokom 2002. služio vojni rok u Petrovaradinu. Posle vojske dobio je ulogu Crnog Gruje u istoimenoj srpskoj seriji, ali nije glumio u nastavku serije „Crni Gruja 2“ jer je pokušao da svoju karijeru nastavi u Americi, pa je uloga pripala Nenadu Jezdiću. 2003. godine je glumio u Andrićevom hitu „Kad porastem biću Kengur“ i „Profesionalcu“ Dušana Kovačevića.

U Americi je imao glavnu ulogu u niskobudžetnom američkom filmu „Ljubav“ (*Love*) Vladana Nikolića, u kom je igrao Vanju Novakovića, bivšeg specijalca JNA, koji radi u Njujorku kao plaćeni ubica i nakon jednog neuspelog zadatka uzima za taoca svoju bivšu suprugu. Ulogu u filmu Trifunović je dobio slučajno, pošto je prethodni glumac otkazao učešće u filmu

U 2005. je glumio u visokobudžetnom filmu „Karaula“ Rajka Grlića po romanu Ante Tomića „Ništa nas ne smije iznenaditi“ u koprodukciji svih država nastalih od bivše SFRJ. U filmu igrao je Ljubu Paunovića, buntovnog vojnika koji se usled sukoba sa starešinom Safetom Pašićem (Emir Hadžihafizbegović) postaje psihopata. Do kraja godine imao je sporedne uloge u niskobudžetnoj domaćoj drami „Aporija“ Arisa Movsesijana, bosansko-hrvatskom-srpskom filmu „Sve džaba“ Antonija Nuića i domaćem „Uslovna sloboda“ Miroslava Živanovića.

U Americi Trifunović je imao male uloge u seriji „Spavačka ćelija“ (*Sleeper Cell*) o i filmu „Next“, u kom glumi teroristu koji pokušava da ubije glavnog protagonistu filma Krisa Džonsona (Nikolas Kejdž).

U 2007. imao je sporednu ulogu u američko-srpskom filmu „Srpski ožiljci“ („Serbian Scars“). Trifunović je želeo ulogu Gavrila u najskupljem srpskom filmu svih vremena „Sveti Georgije ubiva aždahu“, međutim, došlo je do „kreativnog razmimoilaženja“ između njega i reditelja Srđana Dragojevića.

U međuvremenu je nastavio da izgrađuje karijeru u Americi sporednom ulogom sina diktatora izmišljene zemlje u filmu „War Inc“. Film je uglavnom dobio negativne kritike. Krajem 2007. i početkom 2008. bio je angažovan na snimanju filma „Turneja“.

## Politika
Tokom 1990-ih Trifunović je učestvovao na brojnim skupovima protiv ondašnjeg predsednik SRJ Slobodana Miloševića.

## Uloge

|-
| 1993. || Raj || 
|-
| 1995. || Tuđa Amerika || Lukas
|-
| 1995. || Ubistvo s predumišljajem || Krsman Jakšić
|-
| 1998. || Ljubinko i Desanka || Ljubinko
|-
| 1998. || Stršljen || Miljaim
|-
| 1998. || Spasitelj || Goran
|-
| 1998. || Bure baruta || otmičar autobusa
|-
| 1999. || Ljubavnici || Dragan
|-
| 2001. || Tri posle ponoći || Raša
|-
| 2001. || Munje! || Pop
|-
| 2001. || Treći kanal od sunca || 
|-
| 2002. || Lisice || Nebojša Đuričko
|-
| 2002. || Ko čeka dočeka || 
|-
| 2003. || Profesionalac || tihi ludak
|-
| 2003. || Crni Gruja || Crni Gruja
|-
| 2004. || Kad porastem biću Kengur || Braca
|-
| 2005. || Pogled sa Ajfelovog tornja || 
|-
| 2005. || Ljubav || Vanja Novaković
|-
| 2006. || Aporija || Zoran
|-
| 2006. || Karaula || Ljuba Paunović
|-
| 2006. || Uslovna sloboda || vozač
|-
| 2006. || Sve džaba || Skladištar
|-
| 2006. || Spavačka ćelija || 
|-
| 2007. || Next || gospodin Vajt
|-
| 2007. || Bitange i princeze || menadžer Kocka
|-
| 2007. || U ime sina || Tarik
|-
| 2007. || Maska || Branko Radičević
|-
| 2008. || Srpski ožiljci || Beni
|-
| 2008. || War, Inc. || 
|-
| 2008. || Turneja || vođa Pantera
|}

## Reference

## Vanjske veze
*